Ветеринария факультеті «Ветеринариялық- санитариялық сараптау және гигиена» мен «Акушерлік, хирургия және өсіп өну биотехнологиясы»кафедраларының PhD докторанттары Онгаркулова А.Е. Джунусова Р.Ж., және ВМ 22-01, 22-02 топтарының студенттері ұйымдастырған «Жыл басы – Наурыз» атты іс-шарасы өткізілді.

Наурыз мейрамы — ежелгі заманнан қалыптасқан жыл бастау мейрамы. Қазіргі күнтізбе бойынша (наурыздың 22) күн мен түннің теңесуі кезіне келеді. Көне парсы тілінде «жаңа күн» мағынасында, қазіргі парсы тілінде де сол мағынамен қалған.

2010 жылдың 10 мамырынан бастап Біріккен Ұлттар Ұйымының Бас ассамблеясының 64-қарарына сәйкес 21 наурыз "Халықаралық Наурыз күні" болып аталып келеді. Бас ассамблея өзінің берген түсініктемесінде "Наурызды көктем мерекесі ретінде 3000 жылдан бері Балқан түбегінде, Қара теңіз аймағында, Кавказда, Орта Азияда және Таяу Шығыста 300 миллион адам тойлап келе жатқандығын" мәлімдеді. Ал ЮНЕСКО болса, 2009 жылдың 30 қыркүйегінде Наурыз мейрамын адамзаттың материалдық емес мәдени мұра тізіміне кіргізген. Осы бір наурыз тойының қарсаңыңда көктеуге көшкен ауыл жұрты.

Салт-дәстүр ұлт үшін өмір, қоғам заңы болып негізделген, сана, тағылым, тәрбие, тіршілік ережесі ретінде ел зердесіне рухани байлық өнеге тәрбиесін құраған. Салт-дәстүр – мәдениеттің байлығы. Осы байлығымызды ұрпақтан-ұрпаққа дәріптеп, салт-дәстүрімізді сақтап жүрейік, ағайын!





